**1 лекция**

**Психодиагностика ғылым саласы және практикалық әрекет ретінде**

**Жоспар:**

1. Психодиагностика ғылым саласы және тәжірибе ретінде
2. Психодиагностика психологиялық диагноз қоюдың әдістері мен амалдарының ғылыми жүйесі ретінде
3. Псхологиялық диагноз туралы түсінік және оның деңгейлері
4. Психодиагностикалық міндеттердің және зерттеу әдістерінің классификациясы

Психодиагностика **–** бұл психология ғылымының негізгі саласы және психологиялық практиканың қолданбалы формасы. Жеке адамның даралық ерекшеліктерін анықтауға арналған әдістемелер кешенін өңдеу және қолдану механизмдерін қарастырады. Психодиагностика басқа техникалық, медициналық, педагогикалық кәсіби диагностикалардан өзіндік объектісі мен зерттеу әдістемелері тұрғысынан ерекшеленеді.

Жалпы психодиагностика теориялық ғылым ретінде ғылыми қалыптасқан диагностикалық тұжырымдардың пайда болу заңдылықтарын және диагностикалық теориялық ой-тұжырымдар мен қолданбалы зерттеу жұмыстарының жиынтығын қарастырады. Психодиагностиканың зерттеу қағидалары кейде қарапайым, кейде өте күрделі болып келеді. Күрделі жағдайда диагностикалық көрсеткіштермен ерекше жұмыс жасауды қажет етеді, профильдерді стандартты түрде салыстыру, интегралды көрсеткіштер есебі, альтернативті диагностикалық байқаулармен салыстыру, экспертті өңдеу, болжам және оны теріске шығару сияқты зерттеу механизмін айқындайды.

Психодиагностика теориялық және қолданбалы пән ретінде психология ғылымының негізгі салаларымен тығыз байланысты. Мысалы, жалпы психодиагностика әлеуметтік және даралық-дифференциалдық психологиясымен, ал арнайы психодиагностика медициналық, жас ерекшелік, әскери, сот, еңбек, спорт психологиясымен байланысты.

Психодиагностиканың теориялық аспектісі психологиялық білімдердің 3 саласын қамтиды.

1. берілген құбылыстарды түсіндіретін психологияның пәндік саласы;
2. анықтамалық жағдайдағы даралық өзгешеліктерді өлшеу ғылымы – психометрика (психологиялық өлшеу);
3. психологиялық білімдерді пайдалану тәжірибесі.

Психодиагностиканың практикалық аспектісі психодиагностикалық өлшеуіш құралдар көмегімен пайдалы клиникалық және тұрмыстық тәжірибені меңгеру мен үйрену дағдыларын қарастырады. Практикалық психодиагностика тәжірибесінде диагностикалық зерттеулер бойынша психологиялық құбылысты анықтауға, тексеруге басшылық жасай білу керек және индивидтердің көрсеткіштерін нормативпен салыстыра білуі керек. Мәселен, зерттеу кезінде қоршаған орта жағдайынан сыналушы ыңғайсыздық жағдайда болып қалса, тексеру процесі сараптамалық (экспертиза) мәнге айналып кетеді. Мұндай жағдайда сенімді қарым-қатынас барысында алынған нормадағы көрсеткіштер мен зерттеу барысында алынған көрсеткіштер сәйкес келмеуі мүмкін. Немесе, керісінше оның бәрін психодиагност біліп қана қоймай, сыналушының жағдайы қалай қабылдағандығын анықтай білуі керек. Практикалық психодиагностика, сондай-ақ зерттелінушінің тестке қатысуға түткі болған себептерді, оны қолдануға қажетті білімдерді, сыналушының жағдайын саралай білу іскерлігін, диагностикалық сұраныс жасағандарға дәйекті деректер бере алу икемділігін қарастырады.

Психодиагностиканың теориялық пән ретіндегі негізгі міндеті, ғылыми түрде дәлелденген психодиагностикалық әдістерді қарастыру және теориялық құрылымдар мен ғылыми болжамдарды тексеру болып табылады. Практикалық психодиагност психодиагностикалық мәліметтерді қолданатыны жағынан ерекшеленетін маман, сыналушы жағдайына қарай диагностикалық тәсілдерді обьективті таңдайтын, жоғары жауапкершіліктегі психолог. Осы орайда ол көптеген міндеттер атқарады. Осыған байланысты психодиагностикалық жұмыстардың нәтижесін тәжірибе түрінде колданудың бірнеше аймағын белгілеуге болады:

Психодиагностиканың қолдану салалары: психологиялық кеңес беру, психотерапия, экспертиза, кәсіби таңдау т.б.

Психодиагностикалық зерттеулердің нәтижелері клиникалық-кеңес беруде және психотерапиялық жұмыстарда кеңінен қолданылады. Аталған жағдайда психодиагностиканың басты міндеті болып зерттелінушіде пайда болған нақты бір мәселенің себебін анықтау (туған-туысқандарымен қарым-қатынастағы келіспеушілік, қорқыныш, уайым, т.б.) және соларды шешуге мүмкіндік беретін әдіс-тәсілдерді таңдау болып табылады.

Ендігі кезекте психодиагностикалық әдістердің шығу тарихы мен қолданылу ерекшеліктеріне байланысты мәліметтер келтірейік. Егер әдіс – әдістемелердің кең класы ретінде, технологиялық амалдар мен теориялық жүйелермен қамтылатын болса, ал әдістемелер **-** нақты, жеке процедура немесе әрекет жүйесі ретінде, психикалық қасиеттер (зерттеу пәні) жайлы, нақты зерттелуші контингентінде (зерттеу объектісі) анықталған жағдай саласында (зерттеу жағдайы), берілген тапсырманы шешу (зерттеу мақсаты) арқылы ақпарат алынады.

Б.Г. Ананьевтің психологияда ұсынған әдістер классификациясы бойынша психодиагностикалық әдістер эмпирикалық топқа жатады.

Психологияда зерттеу әдістері бірнеше топқа бөлінеді: олардың ішінде психодиагностикалық әдістердің өзіндік зерттеу әдістері де кездеседі.

Психодиагностикалық зерттеу әдістерінің классификациясы психолог үшін берілген тапсырмаға байланысты зерттеу әдістерін таңдауда үлкен мүмкіндік береді. Сол себептен жіктеу диагностикаланатын психикалық қасиеттерге және зерттеу міндетіне сай жасалынуы қажет. Бірақ кейде зерттеу міндеті мен әдістемелердің толық сәйкестігі жиі кездесе бермейді. Көп жағдайда әдістемелер бірнеше жағдайды анықтайды, бұлар өте тиімді болып келеді. Осы әдістемелерді игеру үшін және жүргізу процедурасын қолдану үшін бірнеше ерекшеліктерді ескеру қажет.

Біріншіден, әдістемелер зерттеу міндеттерін шешетіндей, оған жауап қайтару болып табылады:

* дұрыс жауапты қамтымайтын, тек тапсырмаға негізделетін әдістемелер; олар жауаптың таңдауы мен бағыттылығын ескереді (көптеген тұлғалық сауалнамалар);
* тапсырмаға негізделген дұрыс жауапты қамтитын әдістемелер (арнайы қабілет және интеллект тестері).

Екіншіден, вербальды және вербальды емес болып бөлінетін психодиагностикалық әдістемелер:

* зерттелушілердің сөздік белсенділігіне негізделетін вербальды әдістемелер; тапсырмалар есте сақтауды, қиялды сөздік формаға алмастыру тапсырмасына негізделеді;
* зерттелушілердің сөздік мүмкіндіктері тек тапсырма нұсқауын түсіну үшін қолданатын вербальды емес әдістемелер; тапсырманы орындау вербальды емес мүмкіндікке жүгінеді (перцептивті, моторлы).

Үшіншіден, психодиагностикалық инструменттерінің классификация-лық функциясының негізіне әдіснамалық қағида жатады.

**Ұсынылатын әдебиеттер:**

1. Собчик Л.Н. Искусство психодиагностики. Издательство: [Речь,](https://www.labirint.ru/pubhouse/3851/) 2017 г.
2. Хинканкина А.Л. Психодиагностика: учебное пособие / А.Л. Хинканина. – Йошкар-Ола: ПГТУ, 2016. – 80 с.
3. Соколова М.М. Психодиагностика: учебное пособие / М.М. Соколова. – Казань: КНИТУ, 2016. – 184 с.
4. Васильева И.В. Психодиагностика: учебное пособие / И.В. Васильева. – 3-е изд., стер. – Москва: ФЛИНТА, 2019. – 252 с.
5. Яньшин, *П. В.* Клиническая психодиагностика личности: учебное пособие для вузов / П. В. Яньшин. — 3-е изд., перераб. и доп. — Москва: Издательство Юрайт, 2020. — 327 с.
6. Рамендик, *Д. М.* Практикум по психодиагностике: учебное пособие для вузов / Д. М. Рамендик, М. Г. Рамендик. — 2-е изд., испр. и доп. — Москва: Издательство Юрайт, 2020. — 139 с. - (Высшее образование). — ISBN 978-5-534-07265-5.
7. Психодиагностика. Теория и практика в 2 ч. Часть 1: учебник для вузов / М. К. Акимова [и др.] ; под редакцией М. К. Акимовой, М. К. Акимовой. — 4-е изд., перераб. и доп. — Москва: Издательство Юрайт, 2020. — 301 с. — (Высшее образование). — ISBN 978-5-9916-9948-8. — Текст: электронный // ЭБС Юрайт [сайт]. — URL:
8. Психодиагностика: учебник и практикум для вузов / А. Н. Кошелева [и др.]; под редакцией А. Н. Кошелевой, В. В. Хороших. — Москва : Издательство Юрайт, 2020. — 373 с. — (Высшее образование). — ISBN 978-5-534-00775-6.

Дереккөздер:

https://e.lanbook.com/book/109161.

<https://e.lanbook.com/book/92410>

<https://e.lanbook.com/book/101985>

<https://e.lanbook.com/book/119320>

<https://urait.ru/bcode/44857>

<https://urait.ru/bcode/451639>

<https://urait.ru/bcode/453295>

<https://urait.ru/bcode/451639>

<https://urait.ru/bcode/451013>

<https://urait.ru/bcode/453295>